Sukellusta Um El Faroud -hylyllä\n05 Dec 2018 | Demi Johnson\nHylyn sijainti: Wied iz-Zurrieq, Malta\nSukelluksen tyyppi: Hylkysukellus\nSukellusten vaikeusaste: Edistyneet/kokeneet, hylkyihin erikoistuneet\nMaksimisyvyys: 34 metriä\nMalta tunnetaan kaikkialla maailmassa ensiluokkaisena sukelluskohteena. Saarella sijaitsevista kohteista ei kuitenkaan yksikään yllä lähellekään Um El Faroud -hylkyä. Tämä 10 000 tonnia painava ja 115 metriä pitkä libyalainen tankkeri makaa merenpohjassa vain pienen matkan päässä lounaisrannikosta, ja siitä on nopeassa tahdissa muodostunut sukeltajien paratiisi.\nLaiva rakennettiin vuonna 1969. Kun se oli telakoituna Maltalla, tapahtui siellä valtava kaasuräjähdys vuonna 1995 helmikuun kolmannen päivän yönä. Tässä tragediassa menehtyi yhdeksän työntekijää, ja tapaukseen liittyvät muistolaatat ovat nähtävissä komentosillalla. Alus oli telakalla kolme vuotta, kunnes vuonna 1998 se päätettiin upottaa ja siitä tehtiin sukelluskohde. Nyt se makaa noin 200 metrin päässä rannasta pystyasennossa. Talvella 2005 myrsky repi hylyn kahtia, mutta muuten se on hyvässä kunnossa.\nMonet sukellukset Maltalla ovat rantasukelluksia, eikä Um El Faroud ole tästä poikkeus. Sukellus alkaa kapeasta kanavasta, jota turistiveneet käyttävät kuljettaessaan ihmisiä läheiselle Blue Grotto -luolalle ja sieltä takaisin. Niiden, joille sukelluskohde ei ole tuttu, tulisi hyödyntää paikallisen sukelluskeskuksen palveluita, koska navigointi hylylle ei onnistu ilman jonkinasteista perehtymistä. Sukelluksen aluksi siis ylität kanavan, niin että riutta on oikealla puolellasi muutamien minuuttien ajan. Tämän jälkeen irtaudut riutasta ja uit suoraan ulapalle. Pysyttele noin 5 - 10 metrissä uidessasi ulapalle, jotta saat säästettyä ilmaa ja pohja-aikaa 8 - 10 minuutin uinnin aikana. Lopulta näet edessäsi valtavan, uhkaavan näköisen varjon. Hylyn valtava koko on ensimmäinen asia, jonka huomaat alkaessasi laskeutua perää kohti. Tässä vaiheessa on hyvä hetki tarkastella potkuria, joka on 32 metrin syvyydessä. Täältä voit nousta hitaasti kannelle ja näin maksimoida pohja-aikasi.\nTämä sukellus vaatii suhteellisen hyvää kuntoa. Jo kävely lähtöpaikalle märkäpuvussa teräksistä sukelluspulloa kantaen ei ole mikään kevyt tehtävä, ja edessä odottavaan navigointiin liittyy myös monta haastavaa vaihetta. Lisäksi on hyvä ottaa huomioon uintimatka hylylle. Omat haasteensa sukeltajalle aiheuttaa myös lauttaliikenne. Veteen laskeutuminen ja sieltä nouseminen tapahtuu kanavassa, ja on tärkeää muistaa liikkua kanavassa vähintään viiden metrin syvyydessä. Tämä tarkoittaa sitä, että sukeltajan on osattava nosteen hallinta. Muista myös tarkkailla säännöllisesti suoranousurajaasi, aivan kuten kaikilla syvillä sukelluksilla. Jos teet kaksi sukellusta hylylle, varmista, että pinta-aika on riittävän pitkä. Juo paljon vettä, sillä ilman lämpötila saattaa kohota. Ota huomioon myös se, että sinun on uitava takaisin hylyltä, ja pidä huoli siitä, että sinulla on riittävästi ilmaa paluumatkaa ja turvapysähdystä varten. Hylyillä sukellettaessa on aina vaarana myös takertuminen tai loukkuun jääminen. Älä siis yritä sukeltaa hylyn läpi, ellei sinulla ole riittävästi kokemusta tällaisesta sukeltamisesta.\nViimeisimpänä vaan ei vähäisimpänä on tarpeen tarkistaa aina se, että hapenantovälineet ovat valmiina saatavilla. Lähin painekammio sijaitsee Mater Dein sairaalassa, ja voit soittaa hätätilanteessa myös DANiin (jonka kotipaikka muuten on Maltalla) tai jos tarvitset konsultointia jossakin asiassa.\nUm El Faroud -hylky houkuttelee sekä amatööri- että ammattilaiskuvaajia kaikkialta ympäri maailmaa. Maltan kristallinkirkkaat vedet tarjoavat mahtavan tilaisuuden valokuvaajille, sillä näkyvyys on säännöllisesti vähintään 30 metriä. Koska hylyn koko on valtava, laajakulmaobjektiivit ovat täällä hyödyllisiä. Valokuvattaessa on aina hyvä muistaa säilyttää terve harkintakyky ja tarkkailla ilmamittaria ja suoranousurajaa säännöllisesti.\nHylyn ympärillä on paljon elämää, ja kesällä voi usein nähdä barrakudaparvien kokoontuvan hylyn yläosien ympärille. Kurkista pienten halkeamien ja piippujen sisään nähdäksesi mureenoita, jotka piilottelevat niissä. Muista myös etsiä pikkuruisia vapaakiduskoteloita, joita voi tavata kiinnittyneinä hylyn päällä kasvavaan kasvillisuuteen. Papukaijakaloja on mahdollista havaita melkein aina, ja valtavia kalaparvia näkee kaikkialla.\nTietoa artikkelin kirjoittajasta\nDemi Johnson on PADI-kouluttaja, joka rakastaa matkustamista ja on innokas kirjoittaja. Hän asuu tällä hetkellä Maltalla. Kun hän ei ole sukeltamassa, hän päivittää blogiaan kokemuksistaan osoitteessa aroundtheworldwithher.com.


Vaatekauppa Haukiputaalle - Rantapohja\nKun tarvitsee uusia vaatteita tai näkee lehdestä hyvän alennuksen vaatekauppaan, täytyy aina mennä lähemmäs Oulun keskustaa. Matka on niin pitkä, että tarvitsee autokyydin. Monien vanhemmat ovat varmasti päivisin töissä sillä suunnalla, eivätkä jaksa lähteä viemään tai edes välttämättä mukaan kauppaan. Hyvä ja melko halpa vaihtoehto on mennä bussilla, mutta siihen täytyy varautua käteisellä ja omilla aikatauluilla. Linja-automatka on myös aika pitkä, lähes tunnin mittainen.\nHaukiputaalta löytyy kyllä marketeista pukeutumisosastoja, mutta ne eivät ole kovin monipuolisia. Vaatteita on ihan pienille lapsille ja aikuisille, mutta ei nuorille. Toki jos tykkää ja etsii, niin varmasti sieltäkin jotain löytyy. Jos vaatekauppaa ei ole lähellä, voi myös katsella vaatteita netistä, mikä on monien mielestä helpompi ja mukavampi vaihtoehto, mutta itse haluan nähdä ja kokeilla vaatteita paikan päällä.\nHaukiputaalla oli ennen kaksi vaatekauppaa, joiden tiloihin mahtuisi nytkin hyvin jokin suosittu kauppa. Lähellä asuu paljon aikuisia ja nuoria, joista tulisi varmasti vakioasiakkaita, jotka kävisivät siellä usein.


Laadukas nahkaverhoiltu Elis avokulmasohva - veke.fi - Kalustekauppa\nRegular Price 2 390 €\nErämaksulla alkaen 43,50 € / kk Laskulla 30 päivää maksuaikaa, laskutuslisä 0€\n503,17 € / kk 3 kk:n osamaksu\n155,50 € / kk 10 kk:n osamaksu\n93,17 € / kk 20 kk:n osamaksu\n68,33 € / kk 30 kk:n osamaksu\n55,92 € / kk 40 kk:n osamaksu\n48,47 € / kk 50 kk:n osamaksu\n43,50 € / kk 60 kk:n osamaksu\n503,17 € / kk\n68,33 € / kk\n48,47 € / kk\n43,50 € / kk\nLaadukas Elis avokulmasohva nahkaverhoilulla\nLaadukas ja moderni avokulmasohva nahkaverhoilulla. Hyvä istuinmukavuus takaa miellyttävän oleskelun. Kiinteä ja kestävä nahkaverhoilu. Tyylikkäät metalliset, kromatut jalat. Moderni ulkonäkö tekee sohvasta trendikkään.Sohvan kantavat osat puuta. Muistathan valita kätisyyden tilatessasi. Toimitetaan kahdessa paketissa, helppo kasata.\nArvostelet tuotteen:Elis avokulmasohva nahkaverhoilulla


Uncategorized – Liikun, siis elän\nJulkaistu 15 lokakuun, 2019 16 toukokuun, 2020\nMinulta poistettiin reilu viikko sitten tulehtunut umpilisäke ja luonnollisesti treenaaminen on hetken tauolla. Näin sairaslomalla onkin aikaa nostalgisoida ja muistella menneitä. Selailin vanhaa blogiani Proud to be a workoutaholic ja huomasin, että vuodesta 2013 vuoteen 2017 olen kirjoittanut joka lokakuu uuden kauden aloittamisesta.\nKirjoituksia lukiessa muistan sen kuplivan innostuksen kun pääsi aloittamaan uuden harjoitusohjelman ja matkan kohti tulevan kesän kisoja. Motivaatio oli huipussaan, eikä pimeys tai huono sää pystynyt latistamaan intoa.\nKausi alkoi perinteisesti peruskestävyyden kehittämisellä eli paljon pitkiä ja rauhallisia lenkkejä. Suurin osa vapaa-ajasta kuluikin pururadalla sauvakävellen, hölkäten, trainerin päällä hikoillen ja uiden. Joka vuosi loka-marraskuun aikana treenitunteja kertyi reippaasti. Jostain syystä olen aina pitänyt peruskestävyystreenien tahkoamisesta, vaikka esimerkiksi 3 tuntia trainerin päällä voi kuulostaa puuduttavalta.\nLokakuussa 2016 kirjoitin, kuinka ristiriitaiselta tuntuu pitää uuden kauden aloittamisesta niin paljon, vaikka kaikki tuntuu hankalalta ja edellisen kauden kunto on vain muisto. Tavallisesti pidin niin sanotun ylimenokauden elo-syyskuussa, jolloin liikuin tarkoituksella vain fiiliksen mukaan. Pyrin hetkeksi unohtamaan triathlonin, jotta intoa riittäisi seuraavaan kauteen. Tämä toimi minulla vuodesta toiseen, vaikka aloittaminen olikin takkuista ja sai nöyräksi.\n– – kävin maanantaina ensimmäistä kertaa elokuun lopun jälkeen uimassa, eikä touhusta meinannut tulla mitään. Hyvä, etten hukkunnut.\nEn liiku enää yhtä tavoitteellisesti, mutta syksy tuntuu edelleen jollain tavalla uudelta alulta. Suunnittelen seuraavan kesän koitoksia kuten aikaisemminkin ja olen ottanut pitkät sauvakävelylenkit ohjelmaan. Pientä innostuksen kuplimistakin saattaa olla havaittavissa. Onhan tämä aika ihana vuodenaika!\nMuistoja syksyltä 2013\nJulkaistu 12 marraskuun, 2018\nSyksy ja sauvakävely\nSyksystä puhuttaessa ensimmäisenä mieleeni piirtyy kuva kynttilöistä, pimenevistä illoista ja viltin alle käpertymisestä villasukat jalassa – sekä sauvakävelystä raikkaassa syyssäässä. Sauvakävely ja esimerkiksi sauvamäkitreenit kuuluvat syksyyn yhtä tiukasti kuin villasukat.\nEnnen hurahtamista kestävyysurheiluun ajattelin sauvakävelyn olevan on vain iäkkäämpien ihmisten liikuntamuoto. Eihän se edes ole mitään kunnon treeniä. En mä kehtaa ulkoiluttaa sauvoja. Tosi noloa.\n19 vuotiaana keksin vaihtaa jumpat perinteiseen hiihtoon ja törmäsin ensimmäisen kerran peruskestävyysharjoitteluun. Hyvin nopeasti löysin itseni kiertämässä kuntorataa sauvakävellen. Yllätyksekseni tunsin jopa ylpeyttä, sillä treenasin samalla tavalla kuin kovakuntoiset hiihtäjät.\nJos haluaa kehittyä, perustan on oltava kunnossa. Peruskestävyyden kehittäminen edellyttää liikkumista (mielellään pitkiä aikoja) tietyllä sykealueella ja olen huomannut, että sauvakävely on loistava keino rakentaa tätä perustaa. Juoksemalla syke karkaa helposti liian korkealle ja ilman sauvoja kävellen sykettä on vaikea saada riittävän korkealle.\nPitkien matalatehoisten treenien lisäksi sauvat toimivat loistavasti myös kovissa mäkivedoissa. Äkkiseltään en keksi montaa kovempaa ja tehokkaampaa treeniä kuin sauvarinne. Kävellen, juosten tai loikkien mäki ylös, hölkkäillen alas ja sama uudestaan. Sauvoilla saa myös yläkropan töihin ja tehot irti – avot!\nSyksyn sauvakävelylenkit ovat myös loistava siirtymä hiihtokauteen – kunhan saadaan vähän lunta suksien alle.\nSyksy 2014. Kivaa ja kevyttä sauvarinteessä -kuten naamasta näkyy.\nJulkaistu 3 lokakuun, 2018 3 lokakuun, 2018\nJulkaistu 9 syyskuun, 2018 9 syyskuun, 2018\nKestävyysurheilu ja voimaharjoittelu – treeni, joka sotkee muun harjoittelun?\nMinulla on ollut melkoinen viha-rakkaussuhde voimaharjoitteluun. Viihdyin salilla ennen hurahtamista kestävyysurheiluun, mutta uusien lajien myötä rautojen kolistelu jäi. Useamman vuoden voimaharjoittelu on ollut se pakollinen paha harjoitusohjelmassa. Se treeni, joka sotkee kaiken muun harjoittelun. Kun aikaa treenaamiseen on ollut rajallinen määrä, olen tinkinyt voimaharjoittelusta.\nNyt olen ottanut tavoitteekseni parantaa lihaskuntoani ja saada lisää voimaa. Rakastan listojen tekoa, joten listasin syitä, miksi en ole pitänyt voimaharjoittelusta. Pitihän minun myös kyseenalaistaa omat syyni.\nLihakset kipeytyy niin, ettei muut treenit onnistu.\nLihakset kipeytyy kun voimaharjoittelun aloittaa uudelleen tauon jälkeen. Sille ei voi mitään. Tottakai maltillisesti aloittamalla voi selvitä lievemmillä kivuilla, mutta kun lihas saa uutta ärsykettä, se tuntuu yleensä kipuna ja arkuutena. (Teko)syy on surkea, koska lihakset ei kipeydy samalla lailla kun voimaharjoittelu on säännöllistä.\nHarjoitusohjelmaa tehdessä voi myös kiinnittää huomiota, milloin kannattaa tehdä mikäkin treeni. Ei ole välttämättä paras idea tehdä pitkää polkujuoksulenkkiä kun edellisenä päivänä treenannut jalat hapoille salilla.\nVoimaharjoittelu on tylsää.\nSalilla ei ehkä saavuta samanlaista flow-tilaa kuin esimerkiksi juostessa, mutta eihän sisäpyöräilykään kovin hauskaa ole ja silti siinä pyörän päällä kököttää tuntitolkulla. Voimaharjoittelussa kehityksen voi huomata melko nopeasti ja se on erittäin motivoivaa. Ei ole vaaraa tylsistyä kun keskittyy treeniin ja tuloksiin kuten taitaa olla tarkoituskin. Varmuuden vuoksi voi laittaa kuulokkeet korville ja musiikin niin kovalle, että uppoaa omaan maailmaansa.\nKroppa jäykistyy ja herkkyys katoaa.\nKropan jäykistymisestä on turha syyttää voimaharjoittelua. Syyllinen löytyy katsomalla peiliin; myös kehonhuollolle ja liikkuvuusharjoittelulle kannattaa varata aikaa.\nKun lihaskivut ei haittaa juoksemista, kroppa tuntuu muuten pökkelöltä. Kimmoisuudesta ja herkkyydestä ei ole tietoakaan, eikä jalka tunnu nousevan juurakoiden yli poluilla juostessa. Hetkellisen kankeuden juostessa sietää kun ymmärtää, miten paljon hyötyä voimakkaammista jaloista on mäkisessä maastossa. Mielessään voi myös palata niihin hetkiin kun on pyöräillessä kironnut heikot jalkalihakset. Kyllä se herkkyys ja kimmoisuus sieltä taas löytyy.\nEi se sali olekaan niin kamala paikka.\nJulkaistu 15 elokuun, 2018 15 elokuun, 2018\nVanha blogini Proud to be a workoutaholic hiljentyi jo marraskuussa 2017 ja mietin pitkään, jatkanko bloggaamista. Huomasin kuitenkin kaipaavani kirjoittamista, joten saanko esitellä uuden blogini Liikun, siis elän!\nPäätin marraskuussa pitää taukoa triathlonista ja huomasin yllätyksekseni olevani aivan eksyksissä. Kaipasin tavoitteellista liikkumista, mutta ajatus kilpailemisesta tuntui vastenmieliseltä.\nMinua on pitkään viehättänyt ajatus elämysurheilusta ja olen yrittänyt keskittyä kokemusten tavoitteluun. Painotan sanaa yrittänyt, sillä kuluneen kesän aikana olen huomannut, ettei se olekaan niin helppoa tällaiselle suorittajalle! Olenkin päättänyt ottaa tavoitteekseni yhdistää tavoitteellisen urheilun elämysuhreiluun. Tämä edellytti myös blogin nimen vaihtamista. Liikun, siis elän tiivistää oleellisen: urheilu on elämäntapa, mutta sen voi tehdä lempeästi elämän ehdoilla ja saada sisältöä elämään.\nTervetuloa seuraamaan matkaani kohti parempaa kestäyyskuntoa ja uusia elämyksiä!\nYstäväni fatbike tulee varmasti tutuksi tulevissa julkaisuissa!


Djibouti – Wikimatkat\nAfrikka > Itä-Afrikka > Djibouti\nTämä artikkeli käsittelee valtiota. Sen pääkaupunkia käsittelee artikkeli Djibouti (kaupunki).\n956 985 ( 2017 )\n17 (poliisi), 18 (palokunta), 19 (emergency medical services)\nDjibouti (جيبوتي) on maa itäisessä Afrikassa.\nAssaljärvi suolajärvi, Afrikan matalin kohta\nDjiboutin alue on ollut monen eri heimon hallussa. Tällä hetkellä alueella asuvat issat (somaliheimo) ja afarit. Djiboutin heimoilla on ollut jo pitkään kauppayhteys arabeihin, joilta ne ovat omaksuneet islamin.\n1800-luvulla Ranska perusti alueelle protektoraatin nimellä Ranskan Somalimaa. Vuonna 1977 Djibouti itsenäistyi ja ensimmäiseksi presidentiksi nousi Hassan Gouled Aptidon. Afarien kapinallisryhmä aloitti sisällissodan 1991 maan johtoa vastaan. Kolme vuotta myöhemmin osapuolet solmivat rauhan.\nMaa on pääasiassa ilmastoltaan kuumaa ja kuivaa aavikkoa. Keskiosan vuoristot erottavat rannikko- ja ylätasangon toisistaan.\nDjibouti on Ranskan vanha siirtomaa ja siksi siellä puhutaan pääkielinä Ranskaa, myös Arabiaa. Djibouti on niin pieni maa, että siellä tuskin kovin moni puhuu Englantia, mutta toivoa on. Opettele siis ensin Englanti ja Ranska tai Arabi, ennen kuin lähdet Djiboutiin.\nDjiboutissa on tavattu keltakuumetta.\nDjibouti on muslimimaa ja naisten on syytä muistaa peittävä pukeutuminen.\nNoudettu kohteesta ”https://fi.wikivoyage.org/w/index.php?title=Djibouti&oldid=53778”


TUOTELUETTELOT JA KUVASTOT » Lehtisepät Oy\nKoska tuotantoprosessi on digitaalinen ja suuri sisältökin on digitaalisessa muodossa, syntyy tuoteluettelo tai kuvasto aikaisempaa helpommin, nopeammin, taloudellisemmin. Esimerkiksi Lehtiseppien Autotaitto nopeuttaa toteutusprosessia, välttämällä turhaa rutiinityötä.\nLehtiseppien myynnin kautta saat helposti maistiaisia AutoTaiton skaalautuvuudesta. AutoTaitto on helppo tuoda työkaluksi monenlaisiin tarpeisiin. Yhteistyössä Thero Designin kanssa, voimme kouluttaa yrityksesi oman ammattilaisen käyttämään sitä osana InDesign-ohjelmaa. Tarvittaessa myös taittotyö voidaan sisällyttää osaksi palvelupakettia.\nLehtiseppien Autotaitto käytännössä


Tasmanianrosella – Wikipedia\nTasmanianrosella (Platycercus caledonicus) on Tasmanian kotoperäinen kaija.\nLinnun pituus on noin 36 cm ja paino 127–142 g. Sen pää ja alapuoli ovat kellahtavat, siivet, pyrstö ja kurkku siniset, otsassa on punainen täplä ja selkäpuoli on vihreän ja sinisen kirjava. Naaras on kooltaan hieman koirasta pienempi ja sen kurkku on oranssinpunainen. Nokka on sarvenvärinen, iiris ruskea ja koivet harmaat. Nuoren linnun pää ja alapuoli ovat kellanvihreät sekä selkä ja siivet vihertävät.\nNimensä mukaisesti tasmanianrosella elää lähes kaikkialla Tasmaniassa ja sen lähisaarilla Bassinsalmessa. Sen elinympäristön ala on 20 000–50 000 neliökilometriä ja populaation koko noin 50 000 yksilöä. Laji on enimmäkseen paikkalintu, mutta varsinkin nuoret linnut kokoontuvat joskus suuriksikin parviksi ja voivat vaellella laajalti. Johann Friedrich Gmelin kuvaili lajin holotyypin Tasmanian Adventure Bay'sta saadusta näytteestä, tosin hän luuli, että näyte oli Uudesta-Kaledoniasta, minkä vuoksi hän nimesi lajin caledonicukseksi.\nTasmanianrosellaa tavataan muualla paitsi puuttomilla nummilla ja avohakatuilla, puuttomilla alueilla.\nLisääntymisaika on syyskuulta tammi-helmikuulle. Pesä on tavallisimmin eukalyptuksen kolossa tai onkalossa, toisinaan rakennusten raunioiden onkalossa. Naaras munii neljästä kuuteen munaa, joita se hautoo kolme viikkoa. Haudonta-aikana naaras poistuu pesästä vain aikaisin aamulla ruokailemaan koiraan kanssa, joka antaa sille ruokaa. Poikaset jättävät pesän viiden viikon ikäisinä ja liikkuvat vanhempiensa seurassa vielä neljä-viisi viikkoa. Laji on sukukypsä vuoden ikäisenä, vaikka sen aikuispuku valmistuu vasta 14 kuukauden iässä.\nLajin ruokavalio koostuu siemenistä, kukista, marjoista, pähkinöistä, hedelmistä sekä hyönteisistä ja niiden toukista. Talvisin parvet ruokailevat orapihlaja-aidoissa marjoja syöden.\nBirds in Backyards (englanniksi)\n↑ BirdLife International: Platycercus caledonicus IUCN Red List of Threatened Species. Version 2013.2. 2012. International Union for Conservation of Nature, IUCN, Iucnredlist.org. Viitattu 1.5.2014. (englanniksi)\nNoudettu kohteesta ”https://fi.wikipedia.org/w/index.php?title=Tasmanianrosella&oldid=17229612”


JUSSI-parviportaiden kokoamisohjeet - PDF Ilmainen lataus\nDownload "JUSSI-parviportaiden kokoamisohjeet"\n1 MSJ-WOOD OY JUSSI-parviportaiden kokoamisohjeet Kokoamisohjeet suorille parviportaille MSJ-Wood\n2 Teit erinomaisen valinnan ostaessasi JUSSI-portaan. Ohjeen sisältö: Sisällysluettelo Tarvittavat työvälineet:... 3 Kokoamisjärjestys: Lapsilistojen asentaminen (lisävaruste) Portaiden kokoaminen... 5 Askelmien kaltevuuden merkitseminen... 5 Ensimmäisen kiinnityslistan kiinnittäminen... 6 Reisilankkujen katkaiseminen ylimmän askelman takaa... 7 Reisilankkujen katkaiseminen yläkerran lattian suuntaisesti... 8 Kiinnityslistojen kiinnitys... 9 Liimapurseiden poistaminen... 9 Askelmien kiinnityksessä huomioitavaa Askelmien asentaminen Portaiden kiinnitys kohteeseen Käsijohteen + mahdollisen kerroskaiteen asentaminen (lisävaruste) Lisävarusteet: Kaidepinnojen asentaminen (lisävaruste) Ohje sisältää viitteellisiä neuvoja Jussi puuportaiden kokoamiseksi kotoa löytyvin työvälinein. 2/16\n3 Tarvittavat työvälineet: Portaat toimitetaan yleensä osina ja ne ovat koottavissa muotoonsa kotoa löytyvin työkaluin: 1. Ruuvimeisseli 2. Kumivasara tai kirvesmiehen vasarakin käy jos käyttää lyöntipalikkaa välissä 3. Saha. Käsisaha tai jiirisirkkeli 4. Porakone, 11 mm:n, 6 mm:n porat 5. Vesivaaka 6. Kynä 7. Rullamitta 8. Suorakulma 9. Aaltopahvia ympäristön ja portaiden suojaukseen asennuksen aikana Kokoamisjärjestys: Portaiden kokoaminen suoritetaan seuraavassa järjestyksessä: 1. Lapsilistojen asentaminen (lisävaruste) 2. Portaiden kokoaminen 3. Portaiden kiinnitys kohteeseen 4. Käsijohteen + mahdollisen kerroskaiteen asentaminen (lisävaruste) 5. Kaidepinnojen asentaminen (lisävaruste) 3/16\n4 1. Lapsilistojen asentaminen (lisävaruste) Lapsilistan tarkoituksena on estää avoportaissa lapsen pään tai koko kehon mahtumisen askelmien välistä. Lapsilistat voidaan asentaa aluksi tai jo koottuihin portaisiin ns. jälkiasennuksena. Keskitä lapsilista askelman päihin nähden. Ruuvaa lapsilistat askelmien alapinnalle 30mm päähän askelman etureunasta. Voit halutessasi käyttää kirkasta silikonia tai vesiliukoista akryyliä. 4/16\n5 2. Portaiden kokoaminen Askelmien kaltevuuden merkitseminen Avaa pakkaus, nosta toinen reisilankku kohteeseen ja hae sillä portaalle sopiva kaltevuus Huomioi ylimmän askelman nousu joka olisi suotavaa saada yhtä suureksi kuin muut nousut (etäisyys kiinnityslistasta yläkerran lattian yläpintaan n mm). - HUOMIOI ETTÄ YLIMMÄN ASKELMAN TAKAREUNA ON KAIKISSA TAPAUKSISSA NOJATTAVA PORRASAUKON RAKENTEISSA OLEVAA PYSTYSUORAA PINTAA VASTEN! - YLINTÄ ASKELMAA EI MISSÄÄN TAPAUKSESSA SAA KAVENTAA ASENNUSVAIHEESSA VAAN REISILANKUT ON AINA KATKAISTAVA YLIMMÄN, TÄYSIMITTAISEN ASKELMAN TAKAA! - TARVITTAESSA KALTEVUUDEN HIENOSÄÄTÖ ON SUORITETTAVA PORRASAUKON MITOITUSTA MUUTTAMALLA! Portaiden alapäässä tulee asennuksen jälkeen olla vapaata tilaa yleisten suositusten mukaisesti vähintään 500mm. Asennuksen tässä vaiheessa vapaata tilaa tulee olla min 350mm (500mm-150mm=350mm). Kun reisilankku on mielestäsi oikeassa kulmassa, merkitse kynällä yksi askelman kiinnityslista vaakatasoon (0 ). Käytä apuna vesivaakaa. min. 350mm 5/16\n6 Ensimmäisen kiinnityslistan kiinnittäminen Liimaa ja ruuvaa ensimmäinen kiinnityslista reisilankkuun tarkalleen kynällä tehdyn merkinnän mukaiseen kulmaan. Pyyhi ylimääräinen liima pois tarkasti. Käytä lakattuun portaaseen liimana esim. ms-polymeerimassaa, uretaanilakkaa tai vastaavaa liimaa joka on tarkoitettu puun liimaamiseen lakattuun pintaan. Puuvalmiin portaan kokoamisessa voidaan käyttää normaalia pvac puuliimaa. Liimaa! Kaltevuusmerkintä 6/16\n7 Reisilankkujen katkaiseminen ylimmän askelman takaa Yleisimmin porras nojaa pystysuoraa pintaa vasten. Normaalitapauksissa reisilankut katkaistaan sekä ylimmän askelman takaa että yläkerran lattian suuntaisesti. Piirrä reisilankun yläpään katkaisukohdat askelman kiinnityslistan taakse alla olevan kuvan mukaisesti. Käytä apuna suorakulmaa. Katkaise molemmat reisilankut merkinnän mukaisesti ellei asennuskohde vaadi normaalista poikkeavia työstöjä. Merkitse katkaisukohta ylimmän askelman takaa suorakulmaa apuna käyttäen ja katkaise molemmat reisilankut. 7/16\n8 Reisilankkujen katkaiseminen yläkerran lattian suuntaisesti Aseta toinen reisilankku väliaikaisesti paikalleen ja merkitse reisilankun katkaisukohta yläkerran lattian suuntaisesti. Käytä apuna esim. vesivaakaa. Huomioithan että asennuksen jälkeen ylimmän askelman nousu olisi hyvä olla mm. Katkaise molemmat reisilankut tekemäsi merkinnän mukaisesti. Vesivaaka Aseta reisilankku väliaikaisesti kohteeseen min. 500mm Merkitse reisilankun katkaisukohta 8/16\n9 Kiinnityslistojen kiinnitys Kiinnitä kaikki kiinnityslistat ensimmäisenä kiinnittämäsi kiinnityslistan mukaiseen kulmaan. - Asteviivaimen tai omatekoisen sabluunan avulla saat kaikki kiinnityslistat samaan asentoon. Huomioi että vastakkaisen reisilankun listat kiinnitetään peilikuvana. - On erittäin tärkeää että vastakkaiset listat ovat samansuuntaisia. Irrota yhdellä ruuvilla esikiinnitetyt listat reisilankuista, sivele liima ja kiinnitä ruuvit asteviivaimen avulla oikeaan asentoon. Muista pyyhkiä pursunut liima pois. Käytä apuna omatekoista sabluunaa tai asteviivainta Liimapurseiden poistaminen HUOMIO: Pyyhi ylimääräinen liima huolellisesti pois kostealla rievulla. Askelman liitos on tiukka, kuivuneet liimapurseet vaikeuttavat askelmien asennusta. Huolehdi kaikkien listojen asennuksessa ettei listoihin eikä reisilankkuun jää liimapurseita. 9/16\n10 Poista liimapurseet aina huolellisesti! 10/16\n11 Askelmien asennuksen valmistelu Aseta reisilankut rinnakkain siten että kiinnityslistat ovat vastakkain ja reisilankkujen etureunat ovat ylöspäin. Laita reisilankkujen väliin 2 tai 3 askelmaa että reisilankut pysyvät samansuuntaisina ja että vastakkaiset kiinnityslistat ovat tarkasti kohdakkain askelmien asennuksen ajan. Käytä apuna esim. pientä kuormansidontaliinaa. Aseta reisilankkujenväliin irtoaskelmia kohdistuksen helpottamiseksi Sido reisilankut yhteen asennuksen ajaksi esim. kuormansidontaliinan avulla 11/16\n12 Askelmien kiinnityksessä huomioitavaa Laita liimaa vain kiinnityslistoihin älä askelmien päädyissä oleviin uriin. Huomioi että askelmien päädyissä olevat kiilaurat eivät ole keskellä. Varmista että askelmat tulevat oikeinpäin: paksumpi reuna ylöspäin. Paksumpi reuna ylöspäin Liimaa 12/16\n13 Askelmien asentaminen Asenna alin askelma ensin. Aloita asennus levittämällä ohut kerros liimaa alimman askelman kiinnityslistoihin. Lyö askelma paikalleen käyttäen apuna suojakapulaa ja riittävän painavaa vasaraa. On tärkeää että askelma menee paikalleen suorassa. Varo ettei kiinnityslista murra askelman etureunaa Varo ettei askelma mene liian syvälle: Kun askelman takareuna ja kiinnityslistan takareuna ovat samalla tasalla, niin syvyys on oikea. Lyö varovasti lopussa ja varo ettei kiinnityslista murra askelman etureunaa. Alareunat tasan! Asenna viides askelma seuraavaksi. Kahden askelmanjälkeen on syytä antaa liimojen kuivua ennen asennuksen jatkamista (n.10-15min). Asenna loput askelmat samalla tavalla. 13/16\n14 3. Portaiden kiinnitys kohteeseen Kiinnitä portaat paikalleen kohteeseen sopivalla kiinnitystavalla. Lisää mahdolliset lisävarusteet, tee viimeistely ja pintakäsittely. min. 500mm 14/16\n15 4. Käsijohteen + mahdollisen kerroskaiteen asentaminen (lisävaruste) Pilarin ja käsijohteen liitos Mitoita pilareihin 2 kpl kiinnitysreiän paikkaa käsijohteen päiden kohdalle. Huomioi mahdollisen kerroskaiteen korkeus yläpäässä min. 90cm Yleisimmin Jussi-portaassa käytetty kerroskaiteen yläpinnan korkeus on 93cm yläkerran lattiapinnasta mitattuna Piirrä yläpään kiinnityskohta ensin niin, että käsijohteen ja kerroskaiteen yläreunat tulevat samalle tasalle. Mitoita alapään kiinnityskohta yläpään korkeuden mukaan niin, että käsijohde on samassa linjassa reisilankun kanssa. Poraa 11 mm:n oksaporalla noin 25mm syvät ruuvinreiät. Poraa samoihin reikiin 6 mm:n terällä pilareista läpi Kiinnitä käsijohde 50 mm:n ruuveilla Aseta puiset suojahatut reikien peitoksi. Kerroskaiteen ja käsijohteen liitoskohta molemmilta puolilta. Piirrä yläpään kiinnityskohta ensin niin, että käsijohteen ja kerroskaiteen yläreunat tulevat samalle tasalle. Vastakkaisen käsijohteen asennuskorkeus kannattaa ennen kiinnitystä tarkistaa vesivaakaa apuna käyttäen. Huomioi kerroskaiteen kiinnityskohtaa sivusuunnassa mitoittaessa kaidepinnojen asennustapa: kaidepinnan alapää voidaan kiinnittää joko porrasaukon yläreunaan tai asennuslistan avulla yläkerran lattian pinnan tasoon. Pinnan asema muuttuu sivusuunnassa alapään kiinnitystavan mukaan, joka täytyy ottaa huomioon tässä vaiheessa. 15/16\n16 5. Lisävarusteet: Kaidepinnojen asentaminen (lisävaruste) Kerroskaiteenkorkeus min. 900 mm ja kaidepinnan yläpää 65 mm käsijohteen yläpinnasta. Kaidepinnat n.120mm jaolla Kaidepinnat n.120mm jaolla, yläpäässä käsijohteen uran alapuolelle. Kaidepinnat asennetaan 120mm jaolla mitattuna pinnan keskeltä keskelle. Asennuksessa voi käyttää apuna määrämittaista välikapulaa. Aloita asentaminen portaiden alapäästä. Kerroskaiteen pinnojen mitoituksessa käytetään samaa 120mm keskeltä keskelle jakoa. Aloita kerroskaiteen pinnojen asentaminen portaan yläpilarista lähtien. (Esimerkkikuva. kokonaiskuva asennetusta portaasta) 16/16


Seicom Classic 2K 2-lasinen kiinteä PVC-ikkuna, A-malli | Netrauta.fi\n91,00 € 64,00 € Säästät: 27,00 €\nSeicom Classic 2K on 74 mm syvällä karmilla moderni ja nykyaikainen 2-lasinen kiinteä PVC-ikkuna.Seicom PVC-ikkunat ovat erittäin energia- ja kustannustehokkaita, teräsvahvistettu PVC-muovi ja 2-kertainen lasitus antavat ikkunalle matalan u-arvon säästäen energiaa. Lisäksi kaikki PVC-ikkunoitten tuotannossa käytettävät materiaalit ovat 100% kierrätettäviä ja ympäristöystävällisiä.Seicom PVC-ikkunat tarvitsevat vain vähän kunnossapitoa ja huoltoa. Kun puuikkunat tarvitsevat uudestaan maalausta tietyin aikavälein, niin PVC-ikkunoita ei tarvitse koskaan maalata, sillä sen materiaali on läpivärjätty ja riittää kun pesee ne tarvittaessa normaalilla pesuaineella. Seicom PVC-ikkunoissa käytetään laadukkaita saksalaisia ikkunaprofiileja. Profiileissa on erityisen sileä ja helppohoitoinen High Definition Finishing-pinta. Seicom PVC-ikkunat kestävät kaikki pohjoismaiden muuttuvat sääolosuhteet, niin pakkasen kun myös auringon UV-säteet. PVC-ikkunat kestävät myös hyvin kosteutta, joten ne sopivat hyvin käytettäväksi esim. kylpylöissä ja muissa kosteissa tiloissa.\nOminaisuudet kohdallaan ja kestävät materiaalit\nSCMDKCL2K600 · 28.9.2021\nRekenteeltaan toimiva ja materilaatit kestää kosteutta ja UV-säteilyä. Totteet ovat pitkäikäisiä.\nReekoo · 24.7.2021\nSopi hyvin kohteeseen, siis kesämökin kuistin lisäikkunaksi tämän hankin.\nTOTE 43 · 1.9.2020\nLaatu ja hinta erittäin sopiva tarkoittamiini tiloihin\nVanhempi rouva · 15.7.2020\nLaadukas tuote ja erittäin helppo asentaa. Näihin ikkunoihin tullaan vaihtamaan kaikki kesämökin ikkunat.\neki 70 · 22.2.2020\nOK. erittäin hyvä tuote. suosittelen kaikille rakentajille\nSimppelit mutta kauniit\nIkkuna · 18.11.2018\nKaikkien kommelluksien jälkeen ikkunat saapuivat just sovitun aikarajan puitteissa ja ovat paikallaan nyt. Ovat kauniit ja toimivat. Ei enää vedä.\nPekkaTku · 19.4.2018\nSiisti ikkuna ja helppo asentaa mukana tulevien kiinnitysrautojen avulla\nEkikaisu · 26.9.2017\nAion ostaa lisää. Kellarin ikkunoiksi pesuhuoneessa ja saunassa on jo\nMinä vain11111 · 6.8.2021\nKuinkas tuulisella paikalla, alkaako muovilasi pussittumaan, jos koko on karkeasti 1500x1500? Tarkoitus olisi kuistia suojata tuulelta, vedeltä ja lumelta näillä.\nAinoKaarina · 14.5.2021\nOnko PVC-ikkunan lasi siis muovia? Joku oli kysynyt tähän ikkunaan turvalasia; onkohan se tarpeellinen, jos lasi itsessään on jo muovi? Kuinka paljon esim. 500×500 ikkuna suurin piirtein painaa?\nSeiCom - ikkunat ja ovet · 17.5.2021\nHei Ei ole mitään syytä lisätä rangaistusta niin pieneen ikkunaan. Suosittelemme karkaistun lasin lisäämistä, kun ikkunat ovat lattiasta kattoon. 500x500 2K-lasi painaa 5 kg.\nPMJN · 17.9.2020\nVoiko Seicom PVC-ikkunoita käyttää tiilirakenteisen ulkoterassin ikkunoina? Jos kyllä, niin onko jotain erityistä huomioon otettavaa? Ja jos kyllä, niin löytyykö lev. 2050 mm x kork. 520 mm aukkoon yhtenäistä ikkunaa (kiinteä tai avattava)?\nSeiCom - ikkunat ja ovet · 18.9.2020\nKyllä voi, huomioon kannattaa ottaa karmin leveys ja sisäänpäin avautuminen. Varmasti löytyy vastaava vaihtoehto ikkunalle, laittakaa meille hintakysely Netraudan projektimyynnin kautta ja tarjotaan teille sopiva tuote.\nJussi2020 · 16.3.2020\nSaisiko tällaiseen vastusta eli miten kiinteä ikkuna kiinnitetään ikkuna-aukkoon? Tuleeko mukana jotkin kiinnikkeet? Katsoin asennusohjeet ja niissä avattava ikkuna, jonka karmit näyttivät kovin erilaisilta, kuin kiinteän ikkunan poikkileikkauskuva.\neki 70 · 24.3.2020\nMukana tuli 8 kpl kiinnitysrautoja. sopii karmiin .\nMökhöp · 17.3.2020\nMukana tulee rautalevyt,jotka väännetään karmin muoviuraan ja pääsee ruuvaamaan karmin ulkopuolelta kiinni.helppo ja nopea kiinnittää.\nSeiCom - ikkunat ja ovet · 17.3.2020\nKyllä, kiinteällä ikkunalla on mukana kiinnikkeet, mitkä asennetaan kiinni ikkunan karmiin ja missä on ruuveille asennusreijät, itseasiassa hyvinkin helppo tapa asentaa. Meidän asennusohjeissa sivu 2 näkyy asennuskiinnikkeen kiinnitys ikkunan karmiin, ikkunan karmissa on ura, mihin se kinnike asennetaan.\nJeppe J · 29.8.2019\nVoiko karmien väriin vaikuttaa ? Perusväri valkoinen ? Pysyykö karmeissa jokin maali, mikä ?\nT Kare · 31.8.2019\nPerusväri on valkoinen ja jos väriä haluat vaihtaa niin pitää karhentaa pinta hienolla hiomapaperilla ja maaliksi joku maali mikä on tarkoitettu muovipinnoille, esim. Spraymaali millä itse maalasin.\nSeiCom - ikkunat ja ovet · 30.8.2019\nEmme suosittele jo olemassaolevien muoviikkunoitten uudelleen maalaamista, tarvittaessa on mahdollista tilata meiltä erikoisvärisiä muoviikkunoita. Jos kumminkin haluatte sen tehdä, niin kannattaa kysyä maaliliikkeestä neuvoa, mikä voisi olla sopiva maali.\nhyväsiitätulee · 27.6.2019\ntuleeko ikkunoiden mukana asennusprofiili johon vesipelti kiinnitetään niinkuin asennusohjeessa on kuvattu?\npaspartoo · 3.7.2019\nIkkunan alapuolella on kohta, johon vesipelti tulee kiinittää. Itse taitoin vesipellin smyygiin kiinni ja laitoin silikonit väliin. Kätevä ikkuna asentaa\nIkkuna · 28.6.2019\nJasu69 · 27.6.2019\nOli mukana, valettuna muovirakenteeseen.\nSeiCom - ikkunat ja ovet · 27.6.2019\nIkkunan alareunassa oleva asennusprofiili ei ole vakiona ikkunoissa mukana, vesipellin pystyy asentamaan ikkunan alakarmin uloimpaan uraan.\nJr74 · 5.8.2018\nSaako näitä karkaistulla lasilla, jotta täyttävät rakennusmääräykset, jos alareuna alle 700mm korkeudella?\nNetraudan asiakaspalvelu · 8.8.2018\nSaa myös karkaistulla lasilla. Pyydämme ottamaan yhteyttä myyntipalveluun myynti@netrauta.fi\nErkki_2 · 16.4.2018\nSoveltuuko ikkuna saunaan?\nNetraudan asiakaspalvelu · 17.4.2018\nPVC-ikkuna ei sovellu saunaan.


Salitauko kostautui Eevi Teittiselle: "Kroppa näyttää tavallista löysemmältä" - Viihde - Voice.fi\nSalitauko kostautui Eevi Teittiselle: "Kroppa näyttää tavallista löysemmältä"\n13.04.2017 16:45 - Senni Loikala\nTanssii tähtien kanssa -kilpailun ajaksi tiukoista kuntoilutottumuksistaan luopunut Eevi Teittinen avautuu blogissaan muutoksista kunnossaan.\nViime viikolla Tanssii tähtien kanssa -kilpailusta pudonnut Eevi Teittinen kertoo tuoreessa blogikirjoituksessaan, että muutaman kuukauden salitauko näkyy ja tuntuu hänen vartalossaan.\n”Neste kertyy kehoon helpommin ja lihaspaineista ei ole tietoakaan. Kroppa näyttää tavallista löysemmältä, mutta eipä siitä jaksa mitään stressiä ottaa - tai siis miksi ottaisin?”, Teittinen kirjoittaa ja kertoo luottavansa, että vartalo palautuu nopeasti entiselleen.\nTällä viikolla Teittinen palasi kuntosaliharjoittelun pariin. Tauon takia treenit aiheuttavat jälkikäteen kovia lihaskipuja.\n”Kipu on sietämätöntä. Rappuset ovat nyt ensimmäistä kertaa ikinä oikeasti niin paha vastus, että vedän ne ylös mieluummin käsivoimilla”, Teittinen kertoo. ”Varmistin myös eilisellä yläkroppatreenillä sen, että tänään pääsen nauttimaan sitten ihan kunnon kokovartalokipsistä. Olen yhtä sosetta koko nainen.”\nTeittinen on myös palannut noudattamaan terveellistä ruokavaliota, josta hän höllensi otettaan tanssikilpailun ajaksi. ”Tanssitreenien tiimellyksessä teki jotenkin paljon enemmän mieli herkkuja - tähän tosin vaikuttivat varmasti omalta osaltaan myös väsymys ja stressi.”\nTeittinen nousi otsikoihin TTK-kisan aikana syytettyään tuomareita kiusaamisesta. Pääset lukemaan tästä, miten tuomarit reagoivat puheisiin. Kohun aikana myös Teittisen entinen kihlattu Uniikki kertoi oman näkemyksensä kiusaamisesta. Pääset juttuun tästä.\nLähde: Mini Fitness -blogi


Käsistä karannut: Tyhmästä päästä kärsii\nLähettänyt TiiQ klo 8.59\nMariL 12. syyskuuta 2015 klo 9.33\nIhanat sukat! :) Ja kiitos hienosta kirjoneulemallista, kiva että laitoit sen jakoon!\nJana 12. syyskuuta 2015 klo 12.22\nwow, kiva väritys!!! hienoa\nja kiitos kuviosta, ehkäpä kokeilen..kirjoneule ei ole minun suosikki, mutta sehän on vain 12 kerroksia,,,, ei koko sukka ☺\nPeikkotyttö 12. syyskuuta 2015 klo 15.49\nAivan mielettömän upeat sukat!! <3\nKirjoneule osio on ihanan veikeä! ^^\nTilkkureppu 12. syyskuuta 2015 klo 16.24\nKivat syksysukat, hieno kirjokuvio!\nAnniKainen 12. syyskuuta 2015 klo 18.06\nHirmu kivat sukat ja onpa hyvän näköinen tuo sekoitettu oranssi. Pitäis minunkin ruveta hyödyntämään noita pieniä sukkalankanöttösiä.\nenkulin käsityöt 13. syyskuuta 2015 klo 10.01\nKauniit sukat ja ihana väri tuo terrakotta.\nAnonyymi 13. syyskuuta 2015 klo 21.32\nTodella hauskat kirjoneulekuviot:-) taitaa päätyä puikoille ennen joulua...kiitos tästä! Eeva\nVirpi 15. syyskuuta 2015 klo 19.37\nAivan ihanan väriset sukat ja kiva tuo kirjokuvio :)\nAino P. 16. syyskuuta 2015 klo 10.13\nOnpa ihanan energiset sukat!\nMiunMaun 20. syyskuuta 2015 klo 7.49\nEhkä hienoimmat jämälankojenhävityssukat ikinä. Todella kivat. Tuo kirjoneuleraita onkin näköjään ihan yksinkertainen, vaikka näyttää varressa varsin kiemuraiselta. Kiva kun piirsit meille kaavion muistiin.


Kaksi Savua: Paketista paljastui portaat\nLähettänyt Kaksi Savua klo 22.29\nN/TillinRaksa 18. helmikuuta 2015 klo 22.47\nTutunnäköistä puuhaa :) Hyvältä näyttävät teidän betoniportaat ja ripeää porukkaa todella jos portaat olivat 5 päivässä kunnossa. Ihan loistojuttu! Meillä meni vähän enemmän aikaa, mutta tekijöitä olikin vain 1 mies ja kaikki ulkoporraselementtimme eri kokoisia. Siellä ne nyt on, ja kyllä betoniportaat ovat vaan erijykevät kulkea (sekä sisällä että ulkona).\nKaksi Savua 22. helmikuuta 2015 klo 21.01\nMeillä on kahdella raksalla parhaimmillaan 12 ukkoa yhtäaikaa töissä, joten ihan todella hyvää tahtia pitelee :) En valita!\nCasa 23 19. helmikuuta 2015 klo 9.42\nNäyttääpä hienoilta nyt jo! Äänettömyys on kyllä tärkeää, itseäni ainaki alkaa jossain kohtaa ärsyttää, jos joka askelmalla kuuluu narinaa. Meille on kuitenkin todennäköisesti tulossa metallirakenteiset portaat, kirjoitinkin juuri aiheesta täällä\nKaksi Savua 22. helmikuuta 2015 klo 21.02\nHyviltä vaikuttaa teidänkin suunnitelmat. Kävin asuntomessuilla hyppelehtimässä noissa metallirakenteisissa portaissa eikä nekään tuntuneet juuri ääntä päästävän.\nNiina/VillaAtrapp 19. helmikuuta 2015 klo 14.41\nHyvältä näyttää! :) Mielenkiinnolla odotan, mikä on teidän ratkaisu kaiteiden ja portaiden päällystyksen osalta :) Me ollaan kallistumassa metallirakenteisiin portaisiin, lasikaiteella :)\nKaksi Savua 22. helmikuuta 2015 klo 21.04\nKaiteiden osalta saatetaan mennä uudelle tuumauskierrokselle nyt kun ihan livenä nuo portaat näkee. Matka alimmalta portaalta kattoon on kuitenkin aika pitkä ja olen alkanut empiä niitä pystyrimoja. Mutta jääpi nähtäväsi...


Fiskari moottorivene 1983 - Ylöjärvi - Nettivene\nMyydään lasikuitufiskari, on siis kokonaan lasikuitua,\nei ole kuidutettu puuvene.\nUi ja kelluu paremmin, kuin suomen markka aikanaan,\nkestää hyvin seistä laidalla, ei edes aiokaan kaatua yhden paksun ukon painosta.\nUi nätisti, vakaasti ja suoraan, ei kiemurtele omiaan.\nVeneen kanssa myydään Yanmar dieselmoottori\n27hv + merikytkin kaikkine apulaitteineen, toimii ja käy kuin kultakello, ei ole mitään vikaa.\nErinomaisen varmakäyntinen laitos, hyvin pidettynä kestää maailman tappiin saakka, eikä lopu voima kesken.\nTuota suurta moottorikoppaa ei enää ole, se poistettiin vanhan moottorin hävityksen yhteydessä.\nYhteys vain soittamalla, 045 2162044, textareihin en vastaa.\nIlmoituksen jättöhetkellä voidaan hyväksyä hyvä katsastettu vetokoukullinen automaattivaihteinen farmariauto vaihdossa, mutta tilanne elää koko ajan, itsellä autonvaihto edessä juuri nyt.\nVuosimalli 1983 Rekisterinumero U54937\nIlmoituksen jättöhetkellä voidaan hyväksyä hyvä katsastettu vetokoukullinen automaattivaihteinen farmariauto vaihdossa, mutta tilanne elää koko ajan, itsellä autonvaihto edessä juuri nyt. Piilota »\n- Moottori aiemmin ollut päijänteellä käytössä.\nU54937, Nettivene ID 698909


Yksityisten kiinteistö- ja tonttipörssi | Siikajoki\nIlmoita kiinteistö- ja tonttipörssissä\nYksityisten kiinteistö- ja tonttipörssi perustuu omistajan tai muun ilmoittajan luovuttamiin kohteen tietoihin ja yhteystietoihin. Ilmoittaja antaa lisätietoja ja vastaa antamiensa tietojen luotettavuudesta.\nIlmoitettu Vuokrattavana Lisätiedot Yhteystiedot\n19.1.2021 Asunto, 40m2,\nRuukki Vuokrataan tai myydään rivitalon huoneisto. Olohuone+alhovi+keittiö+sauna, 40 m2. Vuokra sisältää lämmityksen. Vapautuu helmikuussa 2021. puh. 044-2963779\n3.8.2020 Asunto, 64m2, Yövartijantie 5 B 7, Ruukki\nTarjotaan vuokralle siisti saunallinen kaksio Ruukissa 64m2, 2h+kt+ph+s. Lähellä palveluita sijaitseva rauhallinen taloyhtiö ja lämmitysmuotona edullinen maalämpö.\nVuokra 559€/kk.Vesimaksu 15€/kk/hlö.Sähkö kulutuksen mukaan.\nLuottotiedot tarkistetaan. Heti vapaa\nilkka.nieminen [at] hotmail.com\n21.2.2018 Asuntoja rivitalosta, 30m2, Revontie 10, Revonlahti\nVuokrattavana asuntoja rivitalosta Revonlahdelta. Mukava jokivarsitontti, hyvät yhteydet Raaheen ja Ouluun. Yhtiössä eri-kokoisia asuntoja; yksiöitä, kaksioita ja kolmioita. Hinnat alkaen 308 ?/kk (yksiö).\nKysy vapaina olevista asunnoista p. 0440265162/ Pekka Karjula\nPekka Karjula, puh. 0440265162\npekka.karjula [at] gmail.com\nYksityisten kiinteistöt / rakennuspaikat\nIlmoitettu Myytävänä Lisätiedot Yhteystiedot\nRimpikuja, Paavola Paavolassa Rimpikankaalla, Rimpikujan varrella rauhallisella paikalla kolme tonttia vapaana.\nKyläkauppa ja koulu noin 2 km päässä. Tonttien koot noin 5318 m2 (tontti 1), 5346 m2 (tontti 3) ja 6202 m2 (tontti 4).\nKuvassa punaisella ruksilla merkityt tontit jo rakennettuja.\nHinta 1,70 euroa / neliö.\nRimpikangas-tonttikartta (jpg) Kimmo Hildén\n19.8.2021 Tontti, Vähäläntie, Revonlahti Osayleiskaava-alueella tontteja myytävänä. Koulu ja päiväkoti lähellä. Vesi, viemäri ja sähkö tontin rajalla. Myös valokuitu lähellä. Hinta 2,5e/m2 ja tontin koko 5000m2 ja siitä ylöspäin. Tontteja myös Kohtelonkankaalla Relletintien risteyksen lähellä. Matti Turkki\n19.8.2021 Kaavoitettu rakennuspaikka,\nRuukki Tontilla purkukuntoinen okt sekä kaksi talousrakennusta joista toinen siirrettävissä. Kuuluu vesi- ja viemäriverkkoon. Koulu ja päiväkoti n. 1,5 km. Kuntakeskus n. 2km. Tontin pinta-ala 1178m2. Hintapyyntö 6000e. Matti Turkki\n18.6.2021 Rakennuspaikka, pelto,\nRevonlahti Myydään n. 7600 m2:n kokoinen rakennustontti, peltomaata. Alueella osayleiskaava. Jokirantaan n. 120 m. Veden, sähkön, jätevesiviemärin sekä valokuidun runkolinjat kulkevat tontin vieressä. Alakouluun 1 km, Ruukkiin 10 km, Raaheen 25 km ja Ouluun 52 km. Valtatie 8 noin kilometrin päässä tontista. Päällystetty tie tontin vieressä. Alueella maaseutumaista asutusta.\nLiitetiedosto: Rakennuspaikan sijaintikartta\nkaarina.pietila [at] kotinet.com\nPaavola Kiinteistö on 1,56ha. Kiinteistöllä on vesi- ja sähköliittymä. Kiinteistöllä sijaitsee vanhoja rakennuksia.\nKiinteistörekisterin karttaote .\nIlmoitettu Halutaan ostaa Lisätiedot Yhteystiedot\nKiinteistö Katinhäntä - Revonlahti alueelta\nn. 20-50 neliöä,\nHalutaan ostaa edullinen Mummonmökki/kesämökk Katinhäntä - Revonlahti väliltä, ei tarvitse olla priimakuntoinen.\nMökissä olisi hyvä olla sähkö- että vesiliittymä, ei kuitenkaan pakolliset. Pihapiirissä pitäisi olla mahdollisuus viljellä pienimuotoisesti hyötykasveja.\nMikäli sinulla on tarjota ko. mökki, niin otappa yhteyttä joko puhelimitse 040 708 1041 tai sähköpostitse vmfingerroos [at] hotmail.com Veli-Matti Fingerroos\n040 708 1041\nvmfingerroos [at] hotmail.com


Ensimmäinen vuosi maalla - Kaunis Piirto Valokuvaus\nEnsimmäinen vuosi täällä maalla – Pohjanmaalla tulee täyteen 19.12.2021. Tuntuu kuin olisimme asunnut täällä paljon kauemmin, niin etäiseltä tuntuu se elämä mitä elettiin vuosi sitten kaupungissa. Kävin juuri lukemassa postausta tänne muutosta, vieläkin menee kylmikset kun tuota muistelee.\nKun kerron että tuntuu etäiseltä elo kaupungissa, niin tarkoitan hyvällä tavalla. Elämä pyöri aika suppealla alueella silloin. Tänne muuttaessa saimme enemmän kuin koskaan osasimme toivoa. Olenkin sanonut aina kaikille jotka tilaa itselleen muutosta, että muistakaa lisätä listan loppuun : Tämä tai paljon enemmän. Jos siis sellasia listoja harrastaa. Me nimittäin kirjattiin tosi tarkkaan ylös toiveet kodin ja asuinpaikan suhteen. Tehtiin mielikuvaharjoituksia kodista ja paikasta, tunnettiin se kaikki rakkaus ja yhteys jo ennen kun edes tiedettiin mihin päädytään asumaan ja millainen koti meille löytyy.\nListalla luki mm. vanha hirsitalo mihin voi muuttaa suoraan (eli siinä kunnossa että siellä voi asua), uimapaikka max 1,5km päässä, katuvalot min 1,5 km päässä, pihasauna, lapsille ystäviä ja meille kaikille yhteisö jonka kanssa jakaa elämää. Tässä ihan muutamia listalla olleita asioita ja lopussa luki: tämä tai paljon parempaa. Sillä uskon että usein meidän tietoinen mieli rajaa toiveita ja odotuksia, kun sillä on kokemusta vain tietyistä asioista. Koen että on hyvä haastaa mieltä tilaamaan parempaa ja katsomaan mitä on sillä hetkellä itse valmis ottamaan vastaan.\nMaallemuuton myötä elämä muuttui täysin, tavalla jota ei ennakkoon osannut edes odottaa.\nItselläni ei ole aiempaa kokemusta rakkaudellisesta ja pyyteettömästä yhteisöllisyydestä, minulla oli mielikuvia mitä se voisi olla. Joten tein paljon harjoituksia missä kuvittelin rakkauden ympärilleni, ihmisiä joiden kanssa kokoontua yhteen ja jakaa elämää iloineen ja suruineen. Ja se mielikuva on yksi asia mikä toi meidät tänne, sen jälkeen elämään on tullut niin paljon uusia ihmisiä, aina vaan lisää ja lisää. Kodistamme on tullut paikka mihin ihmiset kokoontuu, missä vietetään retriittejä, naisteniltoja ja yhteisiä juhlia. Noita asioita en osannut edes kunnolla haaveilla, mutta ne saatiin silti. Saatiin parempaa kun osasimme manifestoida. Tuntuu että runsaus ja rakkaus vaan lisääntyy kuukausi kuukaudelta, hetki hetkeltä. Olen joka päivä valmis ottamaan lisää runsautta elämään. Minulle arjen keskellä kohtaaminen on äärettömän tärkeää, jotain niin arvokasta että sen takia olin valmis muuttamaan satoja kilometrejä. Jotenkin vain tunsin sydämessä että täällä sitä on.\nYhteisöllisyys on apua kun naapuri tarvitsee kaveria lampaiden teurastukseen, sen on sitä kun auton laturi hajoaa ja joku rientää heti auttamaan, se on sitä kun voit pyytää tuomaan kaupasta kermaa, sitä kun lämmitetään pihasauna yhdessä ja istutaan siellä yömyöhään, se on sitä kun lapsilla on aina paikka mihin mennä jos koti täytyy retriitin myötä, se on sitä kun yhdessä kävellään tähtitaivaan alla ja mietitään miten meidän tiet kohtasi, se on sitä että saat kutsuja milloin mihinkin yhteistä aikaa viettämään. Yhteisöllisyys on yhteyttä toisiin arjen keskellä, juhlan aikaan ja niinä hetkinä kun joku kaipaa kannattelu, apua, turvaa ja rakkautta. Se on äärettömän IHANAA ja antoisaa!\nTätä kirjoittaessa kiitollisuuden kyyneleet valuu silmistä, sydän täytyy onnesta. Kuinka paljon me saatiinkaan tämän maallemuuton myötä. Nyt oli tämän aika, hyvä niin.\nKoti – se on paikka minkä tuntee sydämessä. Tämä vanha kansakoulu tuntui heti kodilta, se täyttyi ihmisistä heti ensimmäisenä ilta. Se kuvastaa paljon.. ehkä se oli enne tällä mitä vuoden aikana on tapahtunut. Sillä että kodistamme tuli kohtaamispaikka, yhteyden ja ystävyyden koti. Sillä sitä tämä rakas vanha kansakoulu todella on. Meidän sydämen koti. Meillä on ollut vuoden ajan ovet avoinna kaikille jotka haluaa tulla ja paljon on tullutkin. Uusia ja vanhoja tuttuja, ystäviä kaikki. Tämä koti tilattiin ja samalla saatiin paljon enemmän. En koskaan osannut haaveilla näin kaunista ja ainutlaatuisesta kodista joen rannalla. Omasta rannasta kosken kuohuineen, rantakalliolla nököttävästä pihasaunasta, 3,4 metrin huonekorkeudesta ja noin kauniista vanhoista isoista ikkunoista. Vaikka vanhat ikkunat tilaukseen laitettiinkin. Tämä koti on kauneudella ja toiminnallisuudella hurmannut meidät täysin! Meille totisesti käytännöllisyydellä ja kauneudella on väliä, kodin tunnelmalla. Vieläkin kotiin ajaessa sydämessä läikähtää ilo, kun näen tämän kauniin punaisen kansakoulun mutkan takaa. Meidän koti, kuinka onnellisia ollaan siitä!\nMaallemuutto muutti minussa paljon, sillä vasta täällä aloin todella ymmärtää mitä luontoyhteys on ja mitä on elää ainakin osittain luonnon syklien mukaan. Kaupunki valoineen vie aika helposti kauaksi luonnosta, kuin itsestään. Se vei minut, vaikka en sitä silloin tiedostanut. Täällä luontoyhteys on muuttunut paljon, syventynyt ja saanut aivan eri merkityksen. Olen aina rakastanut luontoa, mutta karrikoidusti sanottuna se oli ennen lenkkeilyä tai retkeilyä metsässä. Nyt tunnen syvällä sisimmässä että aito luontoyhteys on paljon enemmän; se on todellista pysähtymistä luonnon ääreen, se on vuorovaikutusta ja läsnäoloa. Sen ymmärtämistä, että olemme kaikki yhtä. Me jokainen olemme riippuvaisia luonnosta ja se on meille elinehto.\nTäällä se on myös laajentunut siihen että tiedostan esimerkiksi ettei meillä Suomessa enää ole luonnonvaraisia metsiä juuri lainkaan, ainostaan 2,9% pinta-alasta. Ja se on todella vähän! Se mikä meillä käsitetään metsänä, on pääosin puupeltoa. Sillä on merkittävä ero aidon luonnonmetsän kanssa.\nMaallemuuton myötä olen alkanut näkemään sen miten meillä Suomessa todella luontoa kohdellaan. Miten kansainväliset kaivosyhtiöt saa tehdä varauksia jopa meidän luonnonsuojelualueilta ja käsivarren Lapista. Miten rannikon metsät kaadetaan ja tilalle tulee tuulivoimapuistoja. Satoja myllyjä jotka töröttävät metsän keskeltä kuin pieni kaupunki valoineen. Se mitä ne luonnolle ja eläimille tekee, tuntuu olevan toisarvoista. Tärkeintä on myydä ”vihreää” sähköä, harva miettii onko se sitä todella, jos asiaa tarkastelee laajemmin..\nKun itsellä on avautunut silmät tämä suhteen, on oma luontoyhteys vahvistunut ja saanut myös miettimään miten voisimme aidosti suojella luontoa. Kunnioittaa ja rakastaa sen monimuotoisuutta. Onneksi olen löytänyt Voimaväen – metsäarmeijan joka pyrkii edistämään luonnon tilaa. Me todella tarvitaan kunnioitusta luontoa kohtaan, vesistöjen eheyttämistä, ihmisten ja luonnon yhdistymistä.\nKäy lukemassa aiheesta enemmän jos se kiinnostaa. Itse ajattelen että meidän tulisi elää vastavuoroisessa suhteessa luontoon, eikä nähdä sitä vain hyödykkeenä. Asui sitten maalla tai kaupungissa. Sen myötä luonto eheytyy ja me ihmiskuntana myös. Ei myydä meidän luontoa, jätetään se perinnöksi tuleville sukupolville.\nVuosi maalla on siis muuttanut paljon, minua ja meitä, sekä antanut enemmän kun osasimme odottaa.\nSiksi suosittelen lämpimästi tekemään muutoksia ja vaikka sitten muuttamaan maalle, jos se on sinun unelma.\nKulkemaan omaa polkua, pysähtyen miettimään myös luontoa ja kokonaisuutta.\nMe ei olla irrallisia osia luonnosta – me ollaan yhtä.\nRauhaa ja rakkautta sinun joulun odotukseen!\nPidetään yhtä ja välitetään luonnon lisäksi toisista!\nHyvinvointi / Parisuhde & Perhe


Äänestäminen on kunnianosoitus kansalaisdemokratiaa kohtaan\nEllei mitään erityisen suurta muuta tapahdu, eduskuntavaalit tulevat olemaan ykköspuheenaiheena seuraavat vajaat kaksi viikkoa.\nMillaiset ovat puheenaiheet vaalipäivän jälkeen, riippuu äänioikeutettujen käyttäytymisestä. Tosiasia on, että eduskunta on uurnilla käyneiden äänestäjiensä näköinen. Valitettavasti melkein kolmasosa äänioikeutetuista jää vaalipäivänä syystä tai toisesta nukkumaan.\nKotimaassa asuvien äänestysprosentti on laskenut erityisesti 1980- ja 1990-luvuilla 70 prosentin tuntumaan. Vuosien 2003 ja 2007 eduskuntavaaleissa Suomessa asuvien äänioikeutettujen äänestysprosentti jäi alle 70 prosenttiin mutta nousi vuoden 2011 vaaleissa hieman sen yli. Edellisissä eduskuntavaaleissa vuonna 2015 koko maan prosentissa oli jälleen lievää laskua. Uunilla kävi tuolloin 70,1 prosenttia Suomessa asuvista, laskua edellisiin vaaleihin 0,4 prosenttiyksikköä.\nSavo-Karjalassa parit viimeiset eduskuntavaalit ovat olleet äänestysaktiivisuuden suhteen melko identtiset. Merkillepantavaa kuitenkin on, että täällä ollaan reilusti alle valtakunnallisen äänestysaktiivisuuden. Savo-Karjalan vaalipiirissä kävi edellisissä vaaleissa uurnilla 65,5 prosenttia äänioikeutetuista, joka oli 0,6 prosenttiyksikköä vähemmän kuin vuonna 2011.\nKeski-Karjalassa viime vaaleissa Kitee ja Rääkkylä olivat viime eduskuntavaaleissa valoisat poikkeukset yleiseen trendiin. Kiteen äänestysaktiivisuus oli 62,4 prosenttia, jossa nousua edellisiin vaaleihin 0,9 prosenttiyksikköä ja Rääkkylä vastaavat lukemat olivat 67,3 ja nousu 0,9 prosenttiyksikköä. Tohmajärvellä äänestämässä kävi 65,2 prosenttia äänioikeutetuista, laskua edellisiin vaaleihin 1,4 prosenttiyksikköä.\nToivottavasti nyt käsillä olevien vaalien jälkeen voidaan todeta, että pohjakosketus äänestysaktiivisuudessa on takana. Tämä olisi kunnianosoitus Suomessa vallitsevaa, vahvat perinteet omaavaa ja maailmalla tunnustettua kansalaisdemokratiaa kohtaan.\nPuolueista ja ehdokkaista uurnille lähtö ei pitäisi olla kiinni. Tosin aivan jokaiselle aivan täydellistä, omat kriteerit täyttävää vaihtoehtoa ei varmasti olekaan. Politiikka on kompromissien tekemistä. Äänestäjä tekee tässä kompromissien ketjussa ensimmäisen, pienen, mutta ratkaisevan askeleen mennessään vaaliuurnille.\nEnnakkoäänestys alkaa huomenna ja jatkuu kotimaassa ensi viikon tiistaihin, 9. huhtikuuta saakka. Ulkomailla ennakkoäänestys päättyy tulevana lauantaina. Varsinainen vaalipäivä on sunnuntaina 14.4. Savo-Karjalan vaalipiiristä eduskuntaan valitaan 15 edustajaa.\nPaikalliset eduskuntavaaliehdokkaat pääsevät esille tulevana torstaina Koti-Karjalan vaaliteemassa. Olemme pitäneet myös Porina-palstamme avoinna kansanedustajaehdokkaille. Haluamme näin osaltamme tuoda virtaa yhteisten asioiden hoidon kannalta tärkeään tapahtumaan.


Talouden sumuverho hälvenee | Accountor Suomi\nTalouden sumuverho hälvenee\nKuuden vuoden alakulon ja turhien toiveiden jälkeen maailmantalous näyttää viimeinkin piristyvän. Myös suomalaisten pk-yritysten asema helpottuu, kun Suomelle tärkeiden vientimarkkinoiden, Ruotsin, Saksan, Iso-Britannian ja Yhdysvaltojen, kasvu kiihtyy.\nSuomeen käänne tulee hitaammin kuin muualle, ja pk-sektorille se tulee hitaammin kuin suuriin vientiyrityksiin, tutkimusjohtaja Aki Kangasharju Nordeasta kuitenkin muistuttaa.\nTämä johtuu siitä, että Suomen vientivetoinen talous pohjautuu pitkälti investointitavaroihin, kuten erilaisiin teollisuuden laitteisiin. Niiden kysyntä lisääntyy vasta sen jälkeen, kun investointipäätöksiin on lyöty puumerkit alle.\nMenee aikaa ennen kuin investointihalukkuus meille tärkeissä maissa paranee. Vientisektorin kauppa ja alihankintaketjut kiristyvät viiveellä Suomen pk-sektorilla.\nKangasharju uskoo, että tilauskirjat paksunevat Suomenkin yrityksissä kesän loppuun mennessä. Hän muistuttaa, että myös hallituksen toimilla on merkittävä vaikutus yritysten kilpailukykyyn.\nViime aikoina on nähty julkisen sektorin sopeuttamista ja veronkorotuksia. Verojen korotukset heikentävät talouden aktiviteettia ja kasvun kannusteita erityisesti Suomessa, jossa verojen taso on jo maailman korkeimpia.\nRiskejä on paljon\nVaikka merkkejä paremmasta on selvästi näkyvissä, talouskehityksen ennustamisessa ei voi koskaan olla riittävän varovainen. Se on nähty lukuisia kertoja Yhdysvalloista vuonna 2007 alkaneen maailmanlaajuisen taloustaantuman aikana ja sen jälkeen. Kangasharjukin muistuttaa, että maailmantaloudessa kaikki vaikuttaa kaikkeen.\nPoliittinen tilanne eri maissa saattaa kääntää hyvältä näyttävän kehityksen nopeasti pettymykseksi. Esimerkiksi viime vuonna Yhdysvaltain pääpuolueet riitelivät velkakatosta ja tänä vuonna poliittinen tilanne on kärjistynyt Ukrainassa. Toisin kuin Nordea vielä maaliskuussa ennusti, Venäjän kasvu saattaa jopa pysähtyä tänä vuonna. Myös talousmahdiksi nousseen Kiinan kehitystä on syytä seurata tarkasti.\n”Hyviin hankkeisiin löytyy rahaa”\nNordean tutkimusjohtaja Aki Kangasharjun mielestä suomalaisten yritysten ei ole syytä pelätä pankkisääntelyä tai yritysrahoituksen kiristymistä. Hänestä media kärjistää ja osin vääristää yritysten rahoitustilannetta.\nSellainen kuva voi helposti syntyä, kun isot otsikot julistavat, että lainahakemuksia on hylätty. Niissä ei kuitenkaan kerrota, mikä hakemuksissa oli pielessä, Kangasharju sanoo.\nHän muistuttaa, että ”kannattaviin ja hyviin hankkeisiin löytyy kyllä rahaa.” Tutkimusjohtaja epäilee, että moni yritys ei edes kysy lainaa pelästyttyään otsikoita. Se on väärä tie, sillä hänen mukaansa kiristynyt pankkisääntely ei ole aiheuttanut suomalaisille yrityksille pahoja ongelmia.\nSamaan aikaan, kun sääntelyä on kiristetty, yleinen korkotaso on tullut alas. Eri tilanne on, kun lähdetään nousukauteen, jolloin yleinen korkotaso nousee. Se voi hillitä ja hidastaa toipumista ja yleistä luotonantoa.\nKonkreettisimmillaan pankkisäätelyn kiristyminen näkyy yrityksissä kasvaneina paperipinoina tai sähköpostien liitetiedostoina.\nErilainen raportointi on lisääntynyt ja lisääntyy myös tulevaisuudessa. Pankkien on tunnettava asiakkaansa eri tavalla kuin aiemmin ja kysyttävä heiltä tarkempia ja yksityiskohtaisempia tietoja. Se lisää byrokratiaa ja hallinnollista taakkaa, Kangasharju tiivistää.


Koirankarvasta saa lämpimät talvivaatteet | Yle Uutiset | yle.fi\nKoirankarvasta saa lämpimät talvivaatteet\nKuusankoskelainen Sanski Matikainen on tehnyt työkseen vaatteita koirankarvasta jo vuosia. Ensimmäisenä työnään hän kehräsi ja kutoi villaliivin oman Rasmus-koiransa karvoista.\n1.12.2010 klo 11.17päivitetty 1.12.2010 klo 13.29\nSanski Matikainen on ehtinyt kutoa lukuisia koirankarvalapasia.Kirsi Partanen / Yle\nSanski Matikaisen 6-vuotias Rasmus-koira oli vasta pentu, kun Sanski kutoi sen karvoista ensimmäisen koirankarvavaatteensa. Sen jälkeen sana lähti kiirimään ystäväpiirissä ja pian Sanski huomasi tekevänsä lankaa myös muiden lemmikeistä.\n- Tämä on tullut vahingossa mukaan, että harrastuksesta tuli työ. Lopulta tuli ajankohtaiseksi perustaa oma firma ja ruveta ensin tekemään sitä kakkostyönä ja sitten ihan päätyönä, Sanski Matikainen kertoo.\nIdean kehräämisen opettelemisesta Sanski sai isoäidiltään.\n- Aikoinaan mummoni kanssa juttelin ja päätin, että kun ennen aikaan melkein kaikki naiset osasivat kehrätä niin kyllä minäkin opin, hän muistelee.\nPohjavillasta syntyy paras lanka\nMatikainen on kehrännyt koiranvillaa päätyökseen jo yli kolme vuotta. Langasta voi kutoa villapaitoja, sormikkaita ja vaikka vilttejä. Parhaat langat syntyvät karvasta, joka on saatu koirasta harjaamalla.\n- Olen tehnyt trimmatuistakin koiraroduista, mutta niiden tuntu on ihan erilainen. Se ei ole ollenkaan silkkistä ja angoramaista kuin pohjavillaroduilla. Trimmatun koiran karvaleikkauspinta tuntuu aina vähän pisteliäämmälle kuin harjatuissa, Matikainen selvittää.\nMatikainen käyttää langoissaan pelkästään koiran karvaa eli hän ei sekoita niihin esimerkiksi lammasta. Sen takia villan kehrääminen asettaa ehtoja koiran karvalle.\n- Kehräyksen minimimitta karvalle on noin kolme senttiä, koska muuten kierre ei ehdi tulla tarpeeksi vahvaksi lankaan, hän selittää.\nLämpimimmät langat saadaan arktisista koiraroduista, joilla on pohjavilla.\n- Pohjavillaroduissa jokainen karva on ontto eli se varastoi itseensä ihan huikean määrän ilmaa, Matikainen kertoo. Näin karva pitää lämmön sisällään muuta karvaa paremmin.\nKoirien omistajat lähettävät Sanski Matikaiselle karvoja postipaketeissa. Vanhimmat karvat ovat olleet säilössä vuodesta 1985, mutta ne olivat käyttökelpoisia sen takia, että karvat olivat säilössä paperipussissa.\n- Jos noin pitkään olisi ollut muovipussissa säilytyksessä niin todennäköisesti en olisi voinut niitä käyttää, Matikainen sanoo.\nKarvalähetykset saattavat sisältää kutsumattomia vieraita, mutta niin ei ole vielä onneksi käynyt. Matikainen kuitenkin varautuu karvojen seasta löytyviin pikkueliöihin.\n- Kurkkaan ulkona, että mitä siellä on. Sen takia ulkona, että jos siellä sattuisi olemaan kutsumattomia vieraita niin ne eivät mene muiden asiakkaiden tai omiin varastoihini, Matikainen sanoo.\nKun lähetys on tarkastettu, Matikainen karstaa, kehrää, vyyhteää ja pesee langan.\n- Jos halutaan lanka lankana, laitan mukaan usein koiran kuvalla varustetun etiketin. Siitä löytyvät pesuohjeet ja muutama vinkki neulojalle, hän kertoo.\nSanski Matikainen myy tuotteitaan ainoastaan nettikaupassa ja pitää sovittaessa työpajoja koirankarvan kehräämisestä. Pääosa asiakkaista haluaa lankaa omista koiristaan, joten myymälän perustaminen ei ole vielä ajankohtaista.\n- En edes ehtisi pitämään kauppaa auki, hän nauraa.